Mikið var um að vera í liðinni viku þegar síðasti stálbitinn af ellefu var hífður upp á þak í aðalsal Tónlistar - og ráðstefnuhússins . Af því tilefni buðu Portus og Austurhöfn til reisugildis en þangað var boðið menntamálaráðherra , borgarstjóra og starfsmönnum ÍAV sem vinna við verkið . Hljómskálakvintettinn lék af þessu tilefni falleg lög sem hljómuðu einstaklega vel í aðalsalnum en hann skipa meðlimir úr Sinfóníuhljómsveit Íslands . Það var 12. janúar 2007 sem fyrstu steypunni var rennt í mótin í grunni Tónlistar - og ráðstefnuhússins og nú hyllir undir að uppsteypu hússins muni ljúka í nóvember . Fjöldi starfsmanna á svæðinu er um þessar mundir tæplega 300 talsins .